Document ID: 32003R0335

Uredba Komisije (ES) št. 335/2003
z dne 21. februarja 2003
o spremembi Uredbe (ES) št. 2316/1999 o podrobnih pravilih za uporabo Uredbe Sveta (ES) št. 1251/1999 o vzpostavitvi sistema podpor za proizvajalce nekaterih poljščin
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1251/1999 z dne 17. maja 1999 o vzpostavitvi sistema podpor za proizvajalce nekaterih poljščin [1], kakor je bila nazadnje spremenjena z Uredbo (ES) št. 1038/2001 [2], in zlasti člena 9 Uredbe,
ob upoštevanju naslednjega:
(1) Uredba Komisije (ES) št. 2316/1999 [3], kakor je bila nazadnje spremenjena z Uredbo (ES) št. 327/2002 [4], predpisuje podrobna pravila za uporabo Uredbe (ES) št. 1251/1999 glede pogojev za dodeljevanje plačil na površino za nekatere poljščine in predpisuje pogoje za praho.
(2) Po Uredbi Sveta (ES) št. 1017/94 z dne 26. aprila 1994 o spremembi namembnosti zemljišča s sedanje pridelave poljščin v ekstenzivno živinorejo na Portugalskem [5], nazadnje spremenjeni z Uredbo (ES) št. 2582/2001 [6], so bili vloženi zahtevki za spremembo namembnosti zemljišča v obsegu 29575 hektarov. Osnovno površino je torej treba ustrezno spremeniti.
(3) Kot odgovor na vlogo Belgije je treba novo osnovno površino določiti v skladu z regionalizacijskim načrtom zadevne države članice.
(4) Države članice so sporočile rezultate preskusov za določanje ravni tetrahidrokanabinola v sortah konoplje, posejane v letu 2002. Te rezultate je treba upoštevati pri sestavljanju seznama sort konoplje, ki so primerne za plačila na površino v naslednjih tržnih letih, in seznama sort, ki so za leto 2003/04 začasno sprejete, v tem tržnem letu pa bodo zanje potrebni nadaljnji preskusi.
(5) Uredbo (ES) št. 2316/1999 je torej treba ustrezno spremeniti.
(6) Ukrepi, predvideni v tej uredbi, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Uredba (ES) št. 2316/1999 se spremeni:
1. v Prilogi VI se podatki pod naslovoma "Belgija" in "Portugalska" nadomestijo s podatki iz Priloge I k tej uredbi;
2. Priloga XII se nadomesti s Prilogo II k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od tržnega leta 2003/2004.
Ta uredba je v celoti zavezujoča in se uporablja neposredno v vseh državah članicah.
V Bruslju, 21. februarja 2003

Labels: 18
17
6